./data/phi2331/phi009/phi2331.phi009.perseus-lat2.xml
David Magie
sane cum vicena quina milia militibus promisisset, tricena dedit deinhabita contione militari vespera in senatum venit totumque se senatui permisit factoque senatus consulto imperator est appellatus, et tribuniciam potestatem ius proconsulare in patricias familias relatusemeruit  uxor etiam Manlia Scantilla et filiaeius Didia Clara Augustae sunt appellatae  inde se ad Palatium recepit, uxore ac filia illuc vocatis trepidis invitisquetranseuntibus, quasi iam imminensexitium praesagirent  praefectum urbi Cornelium Repentinum, generum suum, fecit in locum Sulpiciani Erat interea in odio populi Didius Iulianus ob hoc, quod creditum fuerat emendationem temporum Commodi Pertinacis auctoritate reparandam, habebaturqueita, quasi Iuliani consilio esset interemptus  et iam hi primum qui Iulianum odisse coeperant disseminarunt prima statim die Pertinacis cena despecta luxuriosum parasse convivium ostreis et altilibus et piscibus adornatum  quod falsum fuisse constat nam Iulianus tantae parsimoniae fuisse perhibetur,ut per triduum porcellum, per triduum leporem divideret, si quis eiforte misisset, saepe autem nulla exsistente religione holeribus leguminibusquecontentus sine carne cenaverit  deinde neque cenavit priusquam sepultus esset Pertinax, et tristissimus cibum ob eius necem sumpsit et primam noctem vigiliis continuavit, de tanta necessitate sollicitus